section_heading: Sezona 2011./12.
paragraph_text: Mnogi novinari kritizrali su Contea što nije doveo u Torino pojačanje na lijevome beku, no ovaj je odbrusio odgovorom da Juve već ima dobrog igrača na toj poziciji, a da je to upravo Paolo De Ceglie. Iako početak sezone to nije dao naslutiti Paolo je u pobjedničkoj sezoni Juventusa počeo igrati sve bolje, a kruna je stigla 3. ožujka 2012. kada je Paolo zabio svoj prvi pogodak u Serie A za Juventus protiv Chieva, no to nije bilo dovoljno Staroj Dami da pobijedi jer je Chievo kasnije izjednačio. Nekoliko tjedana nakon te utakmice potpisao je novi ugovor s Juventusom kojime je produžio vjernost voljenom klubu za pet godina. Te je sezone Paolo osvojio svoj prvi profesionalni naslov, a bio je to naslov prvaka Italije, Juventusov 30. Nakon osvajanja naslova Paolo je svoj auto ukrasio talijanskom zastavom te s tri zlatne zvjezdice koje predstavljaju 30 Juventusovih naslova prvaka.